cyanic-selkie/wikianc huggingface dataset:
Latvijas vācieši
Vāciešu skaits Kurzemes apriņķos (1897)
Pēc valstiskās neatkarības iegūšanas 20. gadsimta 20.—30. gados Latvijas vāciešu īpatsvars samazinājās, tomēr viņi saglabāja savu ietekmi Latvijas ekonomikā: 1935. gadā no 922 lielajiem rūpniecības uzņēmumiem 15,7% piederēja vāciešiem, tie ražoja 36,7% kopprodukcijas. Pēc Otrā pasaules kara sākuma no 1939. gada 7. novembra līdz 16. decembrim no Latvijas izceļoja aptuveni 47 000 vācbaltiešu, bet palika ap 4000—7000. Pēc Latvijas okupācijas 1941. gada 10. janvārī Vācijas un PSRS valdības parakstīja vienošanos par Latvijas vāciešu papildu izceļošanas atļaušanu.
Eiropas autoceļš E372
Eiropas autoceļš E372 ir daļa no Starptautiskā E ceļu tīkla B klases maršrutiem. Tas sākas Varšavā, Polijā un beidzās Ļvivā, Ukrainā. Tas ir 367 kilometrus garš.
Aleksejs Kasatonovs
Aleksejs Kasatonovs (ru; dzimis ) ir bijušais krievu hokejists, aizsargs, PSRS hokeja izlases dalībnieks. PSRS izlases rindās kļuvis par divkārtēju olimpisko čempionu, pieckārtēju pasaules čempionu.
2009. gadā iekļauts IIHF Slavas zālē.
Spēlētāja karjera
Karjeru Kasatonovs uzsāka 1976.—77. gada sezonā PSRS hokeja līgas komandas Ļeņingradas SKA sastāvā. Tās rindās spēlēja līdz 1978. gadam, kad pārcēlās uz Maskavas CSKA. CSKA rindās aizsargs aizvadīja 12 sezonas, 11 no tām kļūstot par PSRS čempionu. Vairākkārt tika iekļauts līgas simboliskajā izlasē.
1989.—90. gada sezonas vidū pārcēlās uz Ziemeļameriku, sezonas otrajā pusē aizvadot 39 spēles NHL kluba Ņūdžersijas "Devils" sastāvā. "Devils" rindās aizsargs spēlēja četras sezonas. No 1993. līdz 1996. gadam Kasatonovs īslaicīgi spēlēja Anahaimas "Mighty Ducks", Sentluisas "Blues" un Bostonas "Bruins". 1996. gadā nopietna savainojuma dēļ noslēdza savu NHL karjeru. 1996.—97. gada sezonu Kasatonovs aizvadīja CSKA rindās, taču tad beidza karjeru.
PSRS hokeja izlases rindās trīs reizes atzīts par 1983. gada pasaules čempionāta labāko aizsargu, piecas reizes iekļauts turnīra simboliskajā izlasē.
Dzirnavu ezers
Dzirnavu ezers var būt:
Lī Strasbergs
Lī Strasbergs (en, dzimis kā Israēls Strasbergs; miris ) bija Ukrainas ebreju izcelsmes amerikāņu teātra pedagogs, aktieris un režisors.
Kopā ar ģimeni 1908. gadā emigrēja uz ASV. 1931. gadā Ņujorkā nodibināja Group Theatre, kas pamatojās uz Konstantīna Staņislavska aktiermākslas teoriju. 1951. gadā viņš kļuva par bezpeļņas aktieru organizācijas Actors Studio, kas attradās Elles Ķēķī, Ņujorkā, vadītāju. Pamatojoties uz Staņislavska atziņām, izstrādāja aktiemākslas tehniku, sauktu par Metodi (Method acting). Actors Studio darbojušies daudzi pazīstami amerikāņu teātra un kino aktieri, to starpā Bārbra Streisande, Dastins Hofmans, Džeimss Dīns, Merilina Monro, Džeina Fonda, Pols Ņūmens, Als Pačīno, Roberts De Niro, Elija Kazans un citi. 1969. gadā Lī Strasbergs Ņujorkā un Holivudā nodibināja Lī Strasberga Teātra un kino institūtu, kurā Metodi apguvuši daudzi amerikāņu aktiermākslas līderi, piemēram Skārleta Johansone, Andželīna Džolija un Uma Tūrmane. Kā aktieris pazīstams ar otrā plāna lomu filmā Krusttēvs 2. Par šo lomu tika nominēts Amerikas Kinoakadēmijas balvai kā labākais otrā plāna aktieris un Zelta globusa balvai kā daudzsološākais jaunpienācējs aktieris.
Pauls Cēlans
Pauls Cēlans, īstajā vārdā Pauls Ančels ; dzimis , miris ) bija Bukovinā dzimis ebreju izcelsmes vācu dzejnieks. Kaut arī nekad mūža laikā nedzīvoja Vācijā, spēcīgi ietekmējis pēckara vācu dzeju. Dzejā franču sirreālistu un Celāna ebreju izcelsmes ietekme.
Dzimis Čerņivcos, tolaik Rumānijas, mūsdienās Ukrainas, teritorijā. Otrā pasaules karā zaudējis ģimeni un ieslodzīts darba nometnē. Pirmo dzejoļu krājumu izdeva 1948. gadā Vīnē. Tajā pašā 1948. gadā pārcēlās uz dzīvi Parīzē, kur nodzīvoja līdz mūža galam. Publicēja dzejoļu krājumus, tulkoja vāciski franču, itāļu un krievu literatūras darbus. Beidzis dzīvi pašnāvībā, ielecot Sēnā.
1983. gadā latviski izdota Paula Cēlana izlase "Magone un atmiņa" Māra Čaklā un Māras Misiņas atdzejojumā. 2022. gadā izdota jauna izlase "Melnās pārslas" Janas Vērdiņas atdzejojumā.
Iznākšana no skapja
Iznākšana no skapja (en) jeb kamingauts (no coming out — 'iznākšana') ir apzīmējums kādas personas brīvprātīgai savas homoseksuālās vai biseksuālās orientācijas pieņemšanai un publiskai izpaušanai. Iznākot no skapja, cilvēks var piedzīvot dažādas pretrunīgas emocijas — gan prieku, gan sēras. Lai atvieglotu šo procesu, iesaka sarunām iepriekš sagatavoties, piemēŗam, apdomājot labāko laiku, reālistiski prognozējot sarunas biedra reakcijas, iepriekš sagatavojot argumentus.
Latvijā bijuši dažādi projekti, lai atvieglotu iznākšanu no skapja.
Leitons Viljamss
Leitons Viljamss (en; dzimis ) ir Lielbritānijas starptautiskais meistars šahā (2002), kas šaha turnīros pārstāv Velsu.
Biogrāfija
Trīs reizes uzvarējis Velsas šaha čempionātos (2000, 2005, 2008). Pārstāvējis Velsas komandu Pasaules šaha olimpiādēs, kurās piedalījies 6 reizes (1994-1996, 2000-2006). Individuālajā vērtējumā izcīnījis zelta (1994) medaļu. Pārstāvējis Velsas šaha klubu Nidum Liberals Eiropas šaha kluba kausā, kurā piedalījies 3 reizes (1996-1998). Par panākumiem turnīros FIDE 2002. gadā Viljamsam piešķīrusi starptautiskā meistara (IM) nosaukumu.
1971.—1972. gada Eiropas kausa sezona
Par Eiropas kausa uzvarētājiem otro reizi pēc kārtas kļuva Nīderlandes klubs Ajax, kas finālspēlē uzvarēja Itālijas klubu Internazionale ar rezultātu 2–0.
Drona
Drona (arī Droņupe, Droņupīte, vidustecē - Pačurga, Pučurga, lejtecē - Stucele, Stuceles strauts, Štucele) ir Briedes kreisā krasta pieteka Valmieras novadā.
Iztece - uz rietumiem no Matīšiem. Augštecē tek rietumu-dienvidrietumu virzienā, vidustecē - uz ziemeļrietumiem, lejtecē - atkal uz rietumiem-dienvidrietumiem. Lielākā pieteka - Unguru grāvis. Ietek Briedē kādu kilometru augšpus tās ieteces Burtniekā. Upi šķērso valsts autoceļš P16 (Valmiera — Matīši — Mazsalaca). Tās krastos atrodas Matīši, Pučurgas.
Servosvatns
Servosvatns (fo) ir pēc platības lielākais ezers Fēru salās. Atrodas Voaras salas dienvidos uz austrumiem no Voaras lidostas. Kaut arī ezers atrodas tuvu okeāna krastam, tā ūdenslīmenis ir apmēram 30 metrus virs okeāna līmeņa. Ezera ūdeni okeānā novada 30 metrus augstais Besdalafosura ūdenskritums.
15 Einomija
Asteroīdu atklāja itāļu astronoms Annibale de Gaspariss (Annibale de Gasparis) Kapodimontes observatorijā Neapolē. Gasparisam tas bija ceturtais atklātais asteroīds (kopā 9). Asteroīds nodēvēts horas Einomijas vārdā. Einomija grieķu mitoloģijā ir Zeva un Temīdas meita, viena no horām, likumības personifikācija. Asteroīdam nav oficiāli apstiprināta simbola, neoficiāli tiek lietots simbols – sirds ar zvaigzni virs tās.
Einomijas forma ir nedaudz izstiepta, ar četrām izteiktām malām. Virsma ir spoža, satur silikātu minerālus, niķeli un dzelzi saturošus iežus. Spektroskopiskie pētījumi parāda, ka asteroīda virsma nav viendabīga. Atklāts liels apgabals, kurš satur vairāk olivīnu, bet Fe un Ni ir mazāk, citā, mazākā apgabalā dominē piroksēni.
Einomijai pastāv 7:16 orbitālā rezonanse ar Marsu.
Ārējās saites
Einomijas orbīta
Skillet
Skillet ir rokgrupa no Memfisas, ASV. To 1996. gadā izveidoja Džons Kūpers. Līdz šim tā izdevusi 10 studijas albumus. Savas karjeras laikā Skillet ir ieguvusi 15 Dove Awards balvas, kā arī dažas Grammy, WMA un BMI balvas. Kopējais pārdoto albumu skaits pārsniedza 1 miljonu kopiju, bet grupas popularitāte pieaug ar katru dienu. Skillet ir viena no mūsdienu ietekmīgākajām rokgrupām.
Izveide
Džons Kūpers piedzima 1975. gadā un visu bernību pavadīja Memfisā. 5. klasē viņš klausījās Petra, bet to, ko Džons pats gribēja klausīties bija nepieņemams viņa ģimenē.
Pirmo reizi Džons sāka spēlet grupā, kad viņam bija 14 gadi. Tās bija parastas kaverversijas, jo vecāki neļāva klausīties jebkādu mūziku mājās, kas saturēja bungas un elektriskās ģitāras. Bet kad viņam piepildās 15 gadi, Džons organizē ar saviem draugiem pirmo grupu — Tribulation. Vadoties pēc smagā roka modes, viņš gribēja radīt kolektīvu, kur tieši pats būtu solists. Bet 1992. gadā popmūzika un smagais metāls sāka zaudēt popularitāti un sāk veidoties grandžmūzika. Te arī atklājās ceļš Džonam, viņš kopā ar Kenu Stertu, kurš tolaik bija solists citā kristiešu roka grupā, vienreiz pamēgināja uzstāties kopā. Pēc uzstāšanas viņi saņēma piedāvājumu izveidot jaunu, interesantu un aktuālu grupu. Abi piekrita. Vēlāk, savā baznīcā, puiši atrada Treju Maklarkinu. Gan Trejs, gan Kens nebija rokmūzikas fani, bet piekrita spēlēt šajā kolektīvā. Bet līdz brīdim kāmēr atnāks jauns bundzinieks un cits ģitārists.
Džons Kūpers no sākuma nebija solists, kāmēr visi saprata ka viņš ir labāks par Kenu. Tā Džons kļuva par Skillet balsi. Džons savu vokālu veidoja, iedvesmojoties no Nirvana un Nine Inch Nails. Džons rokgrupas dēļ pameta arī koledžu, kurā mācījās jau 3 gadus.
Pirmie gadi
Skillet ir pannas nosaukums, lai cik tas smieklīgi arī neliktos. Nepagāja daudz laika līdz grupu ievēroja Ardent Records un piedāvāja ierakstīt albumu. Kopā ar puišiem strādāja Pols Ebersolds. Ar galveno materiālu strādāja pats Džons. Albuma izveidošana viņiem prasīja pāris mēnešus un 1996. gadā tika izdots pirmais grupas albums ar nosaukumu Skillet. 3 dziesmas (I Can, Gasoline un Saturn) nokļuva arī kristiešu radio. Lai arī kopumā ne dziesmas, ne arī pats albums neguva lielus panākumus. Skillet nonāca pie lēmuma mainīt grupas spēlētās mūzikas stilu.
Hey you, I love your soul
Grupa, vadoties pēc iepriekšējās pieredzes, izlaida jaunu albumu, Hey you, I love your soul. It kā parādijās labas dziesmas, piemēram kā Locked in a cage. Kad grupa devās sava albuma popularizēšanas turnejā grupai piebiedrojās Džona sieva Korija Kūpera. Korija arī piedzima kristiešu ģimenē, uz augot sāka nodarboties ar mūziku. Kopā ar Džonu vēstīja tautai par kristietību baznīcā, kur viņas tēvs bija svētnieks. 1998. gadā Skillet pirmo reiz devās koncertēt uz Eiropu. Tas bija liels risks, bet koncerti noritēja labvēlīgi. 1999. gadā Kens pamet grupu, sakarā ar to, ka vajadzēja veltīt vairāk laika sievai un diviem bērniem. Viņu aizstāja Kevins Halands.
Collide
Collide albumam Džons sagatavoja 30 dziesmas, no kurām atlasīja un iekļāva diskā tikai 10. Savior galvenais hits tika uzrakstīts 10 minūšu laikā turpat studijā. Parasti Džonam vajadzēja dienu vai divas, lai sarakstītu dziesmu. Pirmajā izlaišanas nedēļa izdevās pārdot apmēram 10 000 albuma kopiju. Singls Savior noturējās R&R čartā vairāk par diviem mēnešiem. Kā arī tika uz Rock Radio, CMJ un citiem radio. 2003. gada beigās pēc lasītāju simpātijām Skillet saņēma balvu gan kā gada grupa, gan arī par gada dziesmu. Maijā tika izdots albums Collide ar bonusa dziesmu Open Wounds, kura uzreiz tika R&R otrajā vietā. Bet dziesma Savior kāpa tik augstāk un augstāk, drīzumā apdzenot pat tādas grupas un izpildītājus kā Korn, Fear Factory un pat Leniju Kravicu''. Skillet dziesmas nonāca VH-1, MTV, Fuse un citos kanālos. Pavasarī Džons ieguva Dowe awards balvu, par uzstāšanos Hero The Rock Opera. Hero The Rock Opera bija viena no nozīmīgākajiem pasākumiem kristiešu rokā. Martā devās tūre kopā ar 12 Stones, Pillars, Big Dismal un Grits. Collide kļuva par vienu ievērojamāko notikumu pēdējo gadu laikā.
Comatose
Vienā no koncertiem 2006. gadā, tieši no skatuves Skillet paziņoja savu jauno albumu, Comatose. Kurš tika izdots 2006. gada 3. oktobrī. Par galvenajām dziesmām kļuva, Rebirthing, Whispers In The Dark un The Last Night. Citējot Džonu: “Kā tik es izeju uz skatuves, man ir vienalga cik cilvēku ir savācies, es tik un tā atdošu viņiem visu ko varu. Es mēģināšu sniegt labāko šovu, uz kuru tik vienu esmu spējīgs, visārprātīgāko šovu. Es jūs “uzspridzināšu”. Domāju, ka mums izdevās šo noskaņu saglabāt jaunajā albumā Comatose. Šis albums kļuva par pašu populārāko Skillet disku, bet dziesma Wishers In The Dark par grupas vizītkarti. Comatose debitēja Billboard 200 44. vietā. 2009. gadā Comatose tika piešķirts zelta albuma status.
Awake
Awake ir 8. Skillet albums, kurš tika izlaists 25 augustā 2009. gadā. Tas debitēja Billboard 200 otrajā vietā. Bija labākais albums 2010. gada uz RIAA un pirmajā vietā čartā Top Alternative Albums. Pirmajā nedēļa tika pārdotas vairāk nekā 68 000 albuma kopijas. Džons bija sacerējis 40 dziesmas, bet ierakstītas tika tikai 12. Džona mīļākā dziesma ir It’s Not Me It’s You. Bet populārākās dziesmas ir Hero, Monster un Awake & Alive. Singls vēl pirms izdošanas Awake & Alive nokļuva Billboard hot 100 100. vietā. Awake pārspēja visus iepriekšējos albumus. Klipi rotē pa MTV, daudzas dziesmas tika uz datorspēlēm un filmām. Skillet neko tam līdzīgu nebija gaidījis, viņu dziesmas pat slēdza uz NFL. Džons ir pārliecināts, ka tas notika tikai pateicoties Dievam.
Augstkalnes dzirnavu ezers
Augstkalnes dzirnavu ezers (arī Augstkalnes dzirnavezers, Augstkalnes ezers, Dzirnavu ezers, Mežmuižas dzirnavezers) ir mākslīga ūdenstilpe Dobeles novada Augstkalnes pagastā. Izvietojies pagasta dienvidrietumos, uzstādināts Svētes upē Augstkalnes ciemā pie autoceļa P95. Krasti lēzeni, slīpi, vietām — stāvi, dibens — dūņains. Mīt rauda, asaris, līdaka, līnis, sapals, karūsa, plicis. Ir peldvieta.
Dodekanesa
Dodekanesa (el, Dodekánisa, — ‘divpadsmit salas’) ir vairāku salu kopējs nosaukums Egejas jūras dienvidos, līdz 2011. gadam Dodekanesas prefektūra bija viena no Grieķijas prefektūrām. Tagad tā ir daļa no Dienvidegejas perifērijas. Sīkāk dalās 4 reģionālās vienībās. Tās administratīvais centrs bija Roda.
Lielākās salas
Dodekanesu veido 15 lielākas salas un vairāk nekā 150 mazāku salu, kas ir daļa no Dienvidsporādu salām. Lielākā sala ir Roda. Citas prāvas salas ir Karpata, Kosa, Kalimna, Astipaleja, Lera, Kasa, Sime, Tila, Nisira, Patma un Halke.
Kaļvi (Inešu pagasts)
Kaļvi ir apdzīvota vieta Cēsu novada Inešu pagastā. Atrodas pagasta ziemeļaustrumu daļā 2,1 km no pagasta centra Inešiem, 7,7 km no Vecpiebalgas un 135,9 km no Rīgas.
Apdzīvotā vieta atrodas nomaļus no valsts autoceļa V341 (Ineši–Liede).
Crontab
cron ir uzdevumu plānotājs UNIX veidīgajās operētājsistēmās, ko izmanto, lai periodiski veiktu uzdevumu izpildi noteiktā laikā. Regulārās darbības ir aprakstītas instrukcijās, kuras ir ievietotas crontab failā, kurš atrodas katalogā:
/usr/spool/cron/crontabs
vai
/var/spool/cron/crontabs
Labot šo failu manuāli nav ieteicams, šim nolūkam izmanto komandu crontab -e.
Galvenais konfigurācijas fails cron, /etc/crontab, izskatās šādi:
SHELL=/bin/sh PATH=/usr/local/sbin:/usr/local/bin:/sbin:/bin:/usr/sbin:/usr/bin 17 * *   *   *  root   cd / && run-parts --report /etc/cron.hourly 25 6 *   *   *  root   test -x /usr/sbin/anacron || ( cd / && run-parts  --report /etc/cron.daily ) 47 6 *   *   7  root   test -x /usr/sbin/anacron || ( cd / && run-parts  --report /etc/cron.weekly ) 52 6 1   *   *  root   test -x /usr/sbin/anacron || ( cd / && run-parts  --report /etc/cron.monthly ) #
crontab
Katram failu sistēmas lietotājam ir savs crontab uzdevumu fails, kurā aprakstīts, kad un kādas programmas palaist šī lietotāja vārdā. Lai rediģētu crontab failu tiek izmantota programma ar tādu pašu nosaukumu (crontab), kas ļauj nepārtraukt cron procesu rediģēšanas laikā.
Lai rediģētu sava lietotājvārda crontab failu tiek izmantota komanda:
crontab -e
crontab tabula sastāv no 6 kolonnām, kuras atdalītas ar atstarpēm vai tabulāciju. Pirmās piecas kolonnas nosaka izpildīšanas laiku (minūtes, stundas, diena, mēnesis, nedēļas diena), tajās var atrasties datums, datumu saraksts (kas atdalīti ar komatu), vai datumu intervāls (kas atdalīts ar „-” vai "*" simbolu). Visas pārējās rakstzīmes virknē, tiek interpretētas kā komandas un to parametri. Ja komanda sūta kādu tekstu uz standarta izeju, tad šis teksts tiek nosūtīts lietotājam pa e-pastu.
* * * * * Izpildāmā komanda - - - - - | | | | | | | | | - Nedēļas diena (0 - 7) (Svētdiena =0 vai =7) | | | --- Mēnesis (1 - 12) | | - Diena (1 - 31) | --- Stunda (0 - 23) - Minūte (0 – 59 crontab faila piemērs: SHELL=/bin/sh MAILTO=paul@example.org PATH=$PATH:$HOME/bin 5 0 * * * $HOME/bin/daily.job >> $HOME/log/daily 2>&1 15 14 1 * * $HOME/bin/monthly 0 22 * * 1-5 echo "Laiks iet majas" | mail -s "Plkst. jau 22:00" john 23 */2 * * * echo "Tiek izpildīts plkst.: 0:23, 2:23, 4:23 utt." 5 4 * * sun echo " Tiek izpildīts Svētdienās plkst. 4:05" 0 0 1 1 * echo "Laimīgu jauno gadu!" 15 10,13 * * 1,4 echo "Šis uzraksts tiek izvadīts Pirmdienās un ceturtdienās plkst. 10:15 un 13:15" 0-59 * * * * echo "Tiek izpildīts ik pēc minūtes" 1-59/2 * * * * echo "Tiek izpildīts nepāra minūtēs" */5 * * * * echo "Pagājušas piecas minūtes"
crontab piemērs Ubuntu 9.10 operētājsistēmai
sudo crontab -e -u user kur user – lietotājs kura vārdā tiks veiktas darbības. 10 1 * * *  export DISPLAY=:0 && amule 10 10 * * * export DISPLAY=:0 && killall amule Ar # sākas komentāri. export DISPLAY=:0 && - izvade ekrānā (Ja ir dati, kurus izvadīt). Bieži vien ar to nav pietiekami, lai palaistu grafikos pielikumus, lai lokāli varētu pieslēgties pie X servera ir nepieciešams pievienot: xhost +local: failā .profile, kurš atrodas lietotāja mājas direktorijā.
Jāpiebilst, ka, lai uzdevumi tiktu veiksmīgi izpildīti nepieciešams, faila beigās pievienot tukšu rindiņu, kas izveido crontab pēc noklusējuma.
Grafiskā saskarne
Lietotāju ērtībām, daudzās operētājsistēmās ir īpašas GUI programmas cron pārvaldībai.
Kcron
Kcron ir KDE lietotāja saskarne, kas paredzēta cron faila konfigurācijai. Lietojums tiek palaists ar Alt + F2 kombināciju, rediģēšanas logā var darboties ar peles kursoru:
Velsas princis Luijs
Velsas princis Luijs (en), īstajā vārdā Luijs Artūrs Čārlzs (en, dzimis ) ir prinča Viljama un viņa sievas Katrīnas trešais bērns un otrais dēls. Luijs ir ceturtais cilvēks Apvienotās Karalistes monarhijas mantošanas līnijā. Princim Luijam ir vecāks brālis Džordžs un māsa Šarlote.
Dzimšana
Kensingtonas pils paziņoja, ka princis Viljams un princese Katrīna ir trešā bērna gaidībās. Viņu dēls piedzima pulksten 11:01 BST (10:01 UTC). Pirmā publiskā parādīšanās bija septiņas stundas pēc dzemdībām, pie Svētās Marijas hospitāļa Lindo spārna. oficiāli paziņoja, ka bērna vārds ir Luijs Artūrs Čārlzs, ar pirmo un otro vārdu godinot viņa tēvoci Luiju Mautbatenu un ar trešo vārdu viņa vectēvu Čārlzu III.
Pieaugšana
Kenterberijas arhibīskaps kristīja Luiju Sentdžeimsas pils kapelā, saskaņā ar tradīciju izmantojot Jordānas upes ūdeni. Viņa krustvecāki ir Nikolass van Katsems, Gajs Pellijs, Harijs Obrijs-Flečers, lēdija Lora Mīda, Hanna Džilingema Kārtere un Lūsija Midltone. Ceremonijas laikā viņš bija tērpts karaliskās kristību kleitas kopijā, ko 2008. gadā izveidoja kā 1841. gada kleitas kopiju, kas izgatavota karalienes Viktorijas vecākajai meitai Viktorijai, un ko pēc tam izmantoja katrās karaliskajās kristībās, līdz 2004. gadā to nodeva saglabāšanai.
Luija agrā bērnībā viņš ar ģimeni dzīvoja gan Kensingtonas pilī, gan Anmerholā, līdz 2022. gadā pārcēlās uz Adelaidas kotedžu Vindzoras mājas parkā. nomira Luija vecvecmāmiņa Elizabete II, un viņu monarha amatā nomainīja viņa vectēvs Čārlzs III. Tādējādi viņš kļuva par ceturto personu rindā uz troni. Nākamajā dienā Luija vecāki nomainīja titulu no Kembridžas par Velsas princi un princesi, piešķirot viņam jauno titulu "Velsas princis Luijs".
Publiskā parādīšanās
Pirmo reizi princis publiski bija redzams militārās parādes laikā, uz Bakingemas pils balkona. 2020. gada martā viņš pievienojās savam brālim Džordžam un māsai Šarlotei tiešsaistes videoklipā, lai atbalstītu darbiniekus, kas strādā COVID-19 pandēmijas laikā. 2020. gada septembrī bērni iepazinās ar Deividu Atenboro; pēc tam Kensingtonas pils laida klajā video, kurā bērni uzdeva Atenboro jautājumus par apkārtējās vides saudzēšanu. 2020. gada decembrī viņi pavadīja savus vecākus uz pantonīmas izrādi Londonas Palladium, ko rīkoja, lai pateiktos darbiniekiem par viņu pūlēm pandēmijas laikā.
2022. gada jūnijā, savas vecvecmāmiņas platīna jubilejas svinību nedēļas nogalē, Luijs kopā ar savu brāli un māsu pirmo reizi piedalījās kariešu gājienā Trooping the Color. Gājienam sekoja aviācijas parāde, kura laikā viņi visi trīs pievienojās saviem vecākiem, karalienei un citiem karaļnama pārstāvjiem uz Bekingemas pils balkona. Luija uzvedību trokšņainās parādes laikā plaši atainoja plašsaziņas līdzekļos kā satrauktu un uzjautrinošu, un video ar viņa uzvedību ātri izplatījās sociālajos medijos. Dažas dienas vēlāk, 5. jūnijā, Luijs kopā ar savu ģimeni piedalījās platīna jubilejas teatrālajā pasākumā, kur atkal piesaistīja plašsaziņas līdzekļu uzmanību ar savu uzvedību. Pēc pasākuma viņš pievienojās savai ģimenei, Elizabetei II un toreizējam Velsas princim un Kornvolas hercogienei uz Bekingemas pils balkona.
Tituls un pēctecība
Luijs kopš dzimšanas ir Apvienotās Karalistes princis ar oficiālu titulu "Viņa Karaliskā Augstība Velsas princis Luijs". Pirms viņa tēvs kļuva par Velsas princi, Luija oficiālais tituls bija ."Viņa Karaliskā Augstība Kembridžas princis Luijs"
Princis Luijs ir ceturtais rindā uz Apvienotās Karalistes troni, uzreiz pēc sava tēva un vecākā brāļa Džordža un māsas Šarlotes. Pēc pieņemtās Pērtas vienošanās, kas atcēla vīriešu dzimuma priekšroku uz ieņemamo troni, viņš ir pirmais britu princis, kam rinda uz troni pienākas tikai pēc viņa vecākās māsas.
Donalda Trampa inaugurācija
Donalda Trampa inaugurācija, arī '''58. prezidenta inaugurācija''', aizsāka 45. Amerikas Savienoto Valstu prezidenta Donalda Trampa prezidentūru ar Maiku Pensu par viceprezidentu. Inaugurācija notika piektdienā,, Vašingtonā, ASV Kaptitolijā.
Inaugurācijas laikā Vašingtonā un citās ASV pilsētās notika protesti pret Trampa inaugurāciju. Vieni no lielākajiem protestiem bija DisruptJ20, Black Lives Matter protesti, kā arī Hilarijas Klintones un Bērnija Sandersa atbalstītāju protesti. Tramps vēlēšanās saņēma par 2,8 miljoniem mazāk balsu kā demokrātu sāncense Hilarija Klintone, bet uzvarēja elektoru kolēģijas balsojumā. Viņš amatā stājās kā nepopulārākais prezidents pēdējās četrās desmitgadēs.
Bērje Salmings
Andešs Bērje Salmings (sv; dzimis Salmi, Zviedrijā, miris ) bija zviedru hokejists, aizsargs, Zviedrijas hokeja izlases dalībnieks. Viņš bija viens no pirmajiem Eiropas hokejistiem, kas guva panākumus NHL. 1996. gadā iekļauts Hokeja slavas zālē.
Karjera
Karjeras laikā pārstāvējis Zviedrijas klubus Kiruna AIF, Brynäs IF un AIK Hockey, kā arī NHL vienības Toronto "Maple Leafs" (16 sezonas) un Detroitas "Red Wings" (1 sezona). Viņš bija viens no pirmajiem eiropiešiem, kas spēlējuši NHL līgā.
Viņš piecas reizes tika iekļauts NHL sezonas simboliskajā otrajā izlasē (1975, 1976, 1978, 1979, 1980), kā arī vienu reizi ticis iekļauts pirmajā izlasē (1977), trīs reizes piedalījies NHL Visu zvaigžņu spēlēs (1976, 1977, 1978). Kopumā NHL aizvadītajās 17 sezonās zviedru hokejists aizvadīja 1148 regulārās sezonas spēles, kurās guvis 150 vārtus un atdevis 637 rezultatīvas piespēles.
Jānis XII
Jānis XII (la, dzimis 937. gadā, miris ), īstajā vārdā Otaviāno (Ottaviano), bija Romas pāvests no līdz savai nāvei. Viņa priekštecis bija Agapets II. Jānis XII bija vienīgais Spoleto hercoga Alberika II dēls. Par Romas pāvestu viņš kļuva 18 gadu vecumā. 962. gadā viņš kronēja Otonu I par Svētās Romas impērijas imperatoru.
Bērje Salmings
Zviedrijas izlase
Zviedrijas izlases sastāvā izcīnījis sudraba medaļu 1973. gada Pasaules čempionātā, savukārt 1972. gada Pasaules čempionātā tika izcīnīta bronzas medaļa.
Naudas atmazgāšana
Naudas atmazgāšana jeb noziedzīgi iegūtu līdzekļu legalizācija ir process, kurā tiek noslēpta nelegāli iegūtu līdzekļu izcelsme, radot iespaidu, ka tie ir iegūti likumīgā veidā. Noziedzīgi iegūtu līdzekļu legalizācija saskaņā ar Latvijas Republikas normatīvajiem aktiem ir darbības, kas veiktas ar noziedzīgi iegūtu mantu ar mērķi radīt trešajām personām maldīgu priekšstatu par mantas izcelsmi. Lai radītu iespaidu par līdzekļu likumisko izcelsmi, tiek izmantota finanšu sistēma, veicot šķietami ikdienišķus darījumus.
Noziedzīgi iegūti līdzekļi ir līdzekļi, kurus persona tieši vai netieši ieguvusi savā īpašumā vai valdījumā, izdarot noziedzīgu nodarījumu vai ieguvusi to citos Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā noteiktās darbības.
Noziedzīgi iegūtu līdzekļu legalizācijas un terorisma un proliferācijas finansēšanas novēršanas likums nosaka, ka noziedzīgi iegūtu līdzekļu legalizācija ir:
Tiek lēsts, ka naudas apmērs, kas tiek atmazgāts katru gadu, sastāda 2—5 % no pasaules iekšzemes kopprodukta. Latvijā cīņai pret naudas atmazgāšanu izstrādāts Noziedzīgi iegūtu līdzekļu legalizācijas un terorisma un proliferācijas finansēšanas novēršanas likums.
Noziedzīgi iegūtu līdzekļu legalizācijas stadijas
Noziedzīgi iegūtu līdzekļu legalizāciju parasti iedala 3 stadijās:
Lai arī noziedzīgi iegūtu legalizācijā parasti tiek izmantotas visas trīs iepriekš norādītās stadijas, nereti var tikt identificēta, piemēram, tikai integrācijas stadija, kurā noziedzīga nodarījuma izdarītājs no noziedzīgā ceļā gūtajiem līdzekļiem iegādājas automašīnu. Citā gadījumā var tikt identificēta tikai noslāņošanas stadija, kad ārvalstīs izdarīta noziedzīga nodarījuma izdarītājs līdzekļus pārvieto, izmantojot Latvijas kredītiestāžu kontus.
Noziedzīgi iegūtu līdzekļu legalizācijas un terorisma un proliferiācijas finansēšanas novēršanas likums nosaka, ka noziedzīgi iegūtu līdzekļu legalizāciju var veikt gan persona, kura pati ir noziedzīgā nodarījuma izdarītājs un turpina šo līdzekļu legalizāciju (pašlegalizācija), gan arī persona, kura veic tādu līdzekļu legalizāciju, ko noziedzīga nodarījuma rezultātā ir ieguvusi cita persona (trešās personas legalizācija), kā arī personām kura tā dēvēto profesionālo legalizāciju.
Naudas mūļi
Viens no veidiem, kā noziedzīgu nodarījumu izdarītāji veic naudas līdzekļu legalizāciju - izmantojot naudas mūļus.
Naudas mūlis (en) ir persona, kas kāda cita vārdā pārskaita vai pārvieto nelikumīgi iegūto naudu.
Noziedznieki vervē naudas mūļus, lai palīdzētu legalizēt ieņēmumus, kas iegūti no tiešsaistes krāpniecības, vai citie noziegumiem, piemēram, cilvēku tirdzniecības un narkotiku kontrabandas. Naudas mūļi palielina attālumu starp noziegumu upuriem un noziedzniekiem, tādējādi tiessargājošajām iestādēm ir grūtāk precīzi izsekot naudas izcelsmi.
Naudas mūļi var pārvietot līdzekļus dažādos veidos, tostarp izmantojot bankas kontus, kases čekus, virtuālo valūtu, priekšapmaksas debetkartes vai naudas pakalpojumu uzņēmumus. Daži naudas mūļi skaidri zina, ka atbalsta noziedzīgus uzņēmumus, savukārt citi neapzinās, ka palīdz noziedzniekiem gūt peļņu.
Naudas mūļi var tik izmantoti visās 3 no iepriekš minētajām naudas līdzekļu legalizācijas stadijām.
Izvietošana: noziedzīga nodarījuma ceļā iegūtie līdzekļi nonāk finanšu sistēmā = noziedznieks nosūta līdzekļus mūlim;
Slāņošana: dažādas naudas mūļa darbības, lai noslēptu līdzekļu izcelsmi = mūlis "atmazgā" naudu;
Saskaņā ar Eiropola datiem vairāk nekā 90% naudas mūļu darījumu ir saistīti ar kibernoziegumiem, taču ir arī saiknes ar terorismu, nelegālo ieroču tirdzniecību un narkotiku kontrabandu.
UPS Airlines lidojums 6
Tā bija pirmā UPS Airlines avārija ar nāvējošu iznākumu. Avārijas dēļ tika uzlabotas ārkārtas procedūras un aprīkojums, kas aizsargā pilotu kabīni no dūmiem.
Šulhan aruh
Kad 1492. gadā sefardi tika izraidīti no Spānijas karalistes, viņu izceļošana no savas dzimtenes un pārcelšanās uz zemēm, kur valdīja aškenazu likumi, radīja neskaidrības pareizā reliģisko likumu ievērošanā. Karo sarakstītais likumu krājums bija paredzēts, lai ieviestu skaidrību ikdienas problēmās. Šulhan aruh ir dalīts četrās daļās:
Sumata
Sumata (arī Sematupe, Sumate, Sumatupe, Sumatupīte, Vilka purva upe, vidustecē Jaunās muižas upīte, Jaunmuižupe, augštecē Būdniekupe, Būdniekupīte) ir Ventas labā krasta pieteka Kuldīgas novadā.
Izteka - no Vilka purva. Tek ziemeļu virzienā, vidustecē pagiežoties uz ziemeļrietumiem. Ietek Ventā pie Doņu mājām. Sumatu divreiz šķērso valsts autoceļš P107 (Skrunda — Ezere). Tās krastos atrodas Bračas un Jaunmuiža.
Lubeskrogs
Lubeskrogs ir ciems Talsu novada Lubes pagastā. Izvietojies pagasta ziemeļdaļā Rojas upes krastā pie autoceļa P126 4,5 km no pagasta centra Anužiem, 25 km no novada centra Talsiem un 149 km no Rīgas. Apdzīvotā vieta izveidojusies pie kādreizējā Lubes kroga un dzirnavām; netālu atradusies šaursliežu dzelzceļa stacija Luba.
Cīņas sports 1932. gada vasaras olimpiskajās spēlēs
Cīņas sports 1932. gada vasaras olimpiskajās spēlēs bija viens no olimpiādes programmā iekļautajiem sporta veidiem. Tā sacensības notika ASV pilsētā Losandželosā brīvajā cīņā no 1. līdz 3. augustam, grieķu-romiešu cīņā no 4. līdz 7. augustam. Kopā cīņas sportā tika sadalīti 14 medaļu komplekti.
Kauguļi
Kauguļi ir apdzīvota vieta Cēsu novada Inešu pagastā. Atrodas pagasta ziemeļaustrumos 3,2 km no pagasta centra Inešiem, 8,1 km no Vecpiebalgas un 136,3 km no Rīgas.
Apdzīvotā vieta atrodas atstatus no valsts autoceļa V341 (Ineši–Liede).
Jeļskas rajons
Jeļskas rajons ir Baltkrievijas administratīvais rajons Gomeļas apgabala dienvidos. Tas robežojas ar Gomeļas apgabala Ļeļčicu rajonu rietumos, Maziras rajonu ziemeļos un Narovļas rajonu austrumos, kā arī Ukrainu dienvidos.
Finlux
Vēsture
1977. gadā Lohja no Instrumentarium Oy nopirka pētniecisko projektu, kas saistīts ar elektroluminiscences displejiem, un tos sāka ražot Finlux. 1979. gadā Lohja iegādājās televizoru ražotāju Asa Radio Oy, kas radiouztvērējus ražoja kopš 1927. gada.
1990. gada decembrī Lohja un Wärtsilä apvienojās ar nosaukumu Metra Oy Ab. Pēc apvienošanās Metra pamazām atteicās no visām bijušās Lohja nozarēm. 1991. gadā Finlux elektroluminiscences displeju ražotne tika pārdota Planar Systems, turpinot ražot displejus Espo. Vēlāk Planar visu savu elektroluminiscences displeju ražošanu apvienoja Espo, slēdzot ražotni Oregonā.
1992. gadā Finlux televizoru ražošana tika pārdota Nokia, kas jau ražoja televizorus ar zīmoliem Salora, Schaub-Lorenz un Oceanic. 1996. gadā Nokia pārdeva visas savas televizoru ražotnes un ar televizoriem saistītos zīmolus Honkongas uzņēmumam Semi-Tech. Televizori Somijā tika ražoti līdz 2000. gadam, kad Semi-Tech apakšuzņēmums bankrotēja.
Lai turpinātu televizoru ražošanu, Norvēģijas kompānija Otrum Electronic 2002. gadā izveidoja uzņēmumu Finlux Oy Ab. Tajā laikā televizoru tirgū notika pāreja no kineskopiem uz plakanajiem paneļiem, bet Finlux nereformēja savu ražošanu. 2005. gada septembrī uzņēmums bankrotēja ar 50 miljoniem zaudējumu.
2006. gadā Turcijas elektronikas uzņēmums Vestel, kas piederēja korporācijai Zorlu Holding, iegādājās Finlux zīmolu. Tas ražošanu koncentrēja uz plakanajiem televizoriem un citu plaša patēriņa elektroniku, tādu kā DVD atskaņotāji, ierakstītāji un ciparu televīzijas iekārtas. Ražošana Somijā netika turpināta. Ziemeļvalstu tirgū ar Finlux mārketingu nodarbojās uzņēmums Vestel Scandinavia Oy Ab.
Ropažu iela
Ropažu iela var būt:
Basku Zemes tūre
Basku Zemes tūre (es, eu) ir ikgadējas profesionālas šosejas riteņbraukšanas daudzdienu sacensības, kas aprīļa sākumā notiek Basku Zemē, Spānijā.
Pirmās sacensības notika 1924. gadā, bet laika posmā no 1935. līdz 1969. gadam tās nenotika. Tomēr no 1939. līdz 1969. gadam notika citas, līdzīgas sacensības. Sacensības ir pieminētas un aprakstītas Ernesta Hemingveja romānā "Un saule lec". Tās ir vienas no sacensībām, kuras iekļautas UCI Pasaules tūres kalendārā.
Austrijas—Prūsijas karš
Austrijas—Prūsijas karš, zināms arī kā Septiņu nedēļu karš un Vācu karš, notika 1866. gadā starp Austrijas impēriju un tās sabiedrotajiem no vienas puses un Prūsijas karalisti ar tās sabiedrotajiem no puses. Prūsija karā guva pārliecinošu uzvaru un turpmāk pilnībā kontrolēja Vācijas apvienošanās procesu. Tika izbeigta Vācu Savienības pastāvēšana, izveidota Ziemeļvācu Savienība, kas 1871. gadā noveda pie Vācijas impērijas izveidošanas.
Galvenās kaujas notika Bohēmijas Karalistes teritorijā, kur prūšiem izdevās smagi sakaut austriešu un sakšu armiju Kēniggrecas kaujā pie Sadovas. Daļa prūšu armijas paralēli veda karadarbību pret citām vācu valstīm. Ar Prūsiju sabiedrotā Itālijas Karaliste uzbruka Austrijai, kara beigās iegūstot Venēcijas apgabalu.
Kara iemesli
Karu izraisīja Prūsijas vēlme beidzot atrisināt Austrijas un Prūsijas pretstāvi vācu vienotības jautājumu par labu Mazvācijas modelim, kas bija pretējs senās vācu līderes, Austrijas impērijas un dienvidvācu valstu aizstāvētajam Lielvācijas modelim, kas vācu valstī iekļautu arī Hābsburgu valsts teritorijas un samazinātu Prūsijas aizvien pieaugošo lomu.
Prūsijā vadošos amatus ieņēma enerģiskie un talantīgie kanclers Oto fon Bismarks, kara stratēģis, ģenerālštāba priekšnieks Helmuts fon Moltke un armijas modernizācijas vadītājs, kara ministrs grāfs Albrehts fon Rons, kas valsti militāri un politiski sagatavoja modernam karam.
Formālo iemeslu karam deva Austrijas un Prūsijas nesaskaņas 1864. gada Otrā Šlēzvigas kara laikā ieņemtās Šlēzvigas un Holšteinas pārvaldē. Diplomātiskās attiecības pasliktinājās 1866. gada sākumā. 1866. gada 16. martā Austrija, pretēji Austrijas un Prūsijas 1865. gada 14. augustā noslēgtajam līgumam, paziņoja, ka nodos Šlēzvigas-Holšteinas jautājuma izskatīšanu Vācu Savienības federālajam parlamentam.
Karš
Karš sākās ar prūšu armijas ieiešanu Holšteinā. Tur bāzētā austriešu armija caur Altonu atkāpās uz Hannoveres Karalisti. Kad Austrija Vācu Savienības parlamentam pieprasīja Vācu Savienības valstu armiju mobilizāciju, lai pretotos Prūsijas uzbrukumam, Prūsija paziņoja par izstāšanos no savienības. 12. jūnijā tika sarautas Austrijas un Prūsijas diplomātiskās attiecības. 15. jūnijā Bismarks pieprasīja Hannoverei, Saksijas karalistei un Hesenei-Kaselei pārtraukt mobilizāciju. Kad šī prasība tika noraidīta, prūšu armija ātri ieņēma šīs valstis. Austrijas pusē nostājās Bavārijas, Saksija, Virtemberga, Hannovere, Bādene u.c. 1866. gada aprīlī Bismarka izveidotā Prūsijas un Itālijas alianse nozīmēja, ka Austrijai bija jāsadala savi spēki, un daļa armijas jānosūta uz Itāliju, kur austriešiem izdevās sakaut daudz lielākos uzbrūkošo itāļu spēkus uz zemes un jūras.
Prūsijas armija ātri sasniedza Bohēmijas robežu. Prūšu spēki bija sadalīti trīs armijās – Centra, Silēzijas un Elbas. Tām pretstāvēja Austrijas armija, kuru papildināja Saksijas armija. Jūnija pēdējās nedēļas kaujās prūšiem izdevās atsist austriešu pirmo uzbrukumu, un jau 1. jūlijā austriešu armijas pavēlnieks informēja imperatoru Franci Jozefu, ka karš faktisku jau ir zaudēts pirms vēl notikušas lielas kaujas. Austriešu armija pie Kēniggrecas nostājās aizsardzības pozīcijās, 3. jūlijā prūši uzbruka pie un pie Sadovas sakāva Austrijas armiju.
Pēc šīs sakāves Austrijas imperators lūdza Napoleonu III kļūt par starpnieku pamiera sarunās ar Itāliju un Prūsiju. Prūsija akceptēja pamiera piedāvājumu, taču turpināja virzīties Vīnes virzienā. Paralēli, prūšu karaspēks sakāva Bavārijas un citu dienvidvācu valstiņu armijas.
Miera sarunas
26. jūlijā Nikolsburgā tika parakstīta pirmā miera vienošanās, kas atzina Prūsijas kontroli pār Šlēzvigu-Holšteinu.
Bismarks pieprasīja tiesības anektēt Saksiju, Hannoveri un Heseni-Kaseli; Austrijas aiziešanu no Vācijas politikas; un visu vācu valstu apvienošanos Prūsijas vadītā federācijā. Napoleonam tik liels Prūsijas varas pieaugums nebija pieņemams, jo viņš vēlējās saglabāt neatkarīgu valstu bloku Vācijas dienvidos. Beigās tika panākta vienošanās, ka Prūsijas anektēs virkni Ziemeļvācijas valstu, taču tiks saglabāta Saksijas neatkarība; Austrija aizies no Vācijas politikas; tiks izveidota Ziemeļvācu Savienība, kurā neiestāsies vācu valstis uz dienvidiem no Mainas upes.
23. augustā karš beidzās ar Prāgas miera līguma noslēgšanu. Austrija atteicās no savām tiesībām un Šlēzvigu-Holšteinu. Papildus šai teritorijai, Prūsija anektēja arī Hannoveri, Heseni-Kaseli, Nasavu un Frankfurti, tādējādi likvidējot austrumu un rietumu Prūsijas teritoriālo sašķeltību. 3. oktobrī noslēgtais Vīnes miers starp Austriju un Itāliju paredzēja Venēcijas nodošanu Itālijai.
Turpmāk Austrija tika izslēgta no Vācijas jautājuma risināšanas un pievērsās dinastijas pārvaldīto zemju nomierināšanai, kas 1868. gadā noveda pie duālās Austroungārijas impērijas izveidošanas.
Napoleons III iedomājās, ka bailēs no Prūsijas, Dienvidvācijas valstis vēlēsies kļūt par Francijas protektorātu. Kā atlīdzību par vidutāja darbu miera panākšanā viņš tagad pieprasīja tiesības anektēt Bavārijas Palatinātu un Hesenes Reinzemi. Uzzinot par Napoleona vēlmi anektēt Reinas pierobežas zemes, dienvidvācu valdnieki noslēdza virkni slepenu vienošanos ar Prūsiju, kas uzņēmās to turpmāko aizstāvību. Radās iemesli Francijas un Prūsijas politiskajam konfliktam, kas noveda pie 1870. gada Francijas-Prūsijas kara.
Alsviķu muiža
Alsviķu muiža bija Vidzemes muiža, kas atradās mūsdienu Alūksnes novada Alsviķu ciemā. Mūsdienās muižas apbūve ir vietējas nozīmes arhitektūras piemineklis. Apbūvē ietilpst muižas pils, muižkunga māja, kalpu māja, kūts, kalte, pagrabs un parks. Pilī atrodas Smiltenes tehnikuma Alsviķu teritoriālā struktūrvienība.
Vēsture
Mūsdienu muižas ēkas celtas 19. gadsimta vidū un beigās, tomēr muižas vēsture ir senāka. Alsviķu nosaukums cēlies no pirmo muižas īpašnieku Halsvigu (Halswig) uzvārda, kuri muižu ieguva pēc Livonijas ordeņa likvidēšanas 1576. gadā. 1590. gadā ar Polijas karaļa Sigismunda III lēmumu muiža tika piešķirta Niklausa von Halsviga bērniem. Pēc poļu - zviedru kara Alsviķu muiža bija bez īpašnieka. 1631. gadā Zviedrijas karalis Gustavs II Ādolfs to izlēņoja Niklausam Henrikam fon Taubem. Vēlākos gadsimtos muiža vairākkārt mainīja īpašniekus. Pēc muižas pārņemšanas valsts īpašumā (redukcijas) to ilgstoši (no 1688. gada līdz 18. gadsimta otrajam ceturksnim) apsaimniekoja Fītinghofu dzimta. 18. gadsimta četrdesmitajos gados Krievijas ķeizariene Elizabete Petrovna muižu uzdāvināja grāfam Voroncovam, kurš to drīz pārdeva Oto Hermanim fon Fītinghofam-Šēlam. Viņa dēls Burhards Fītinghofs 1810. gadā muižu ieķīlāja, bet desmit gadus vēlāk pārdeva Aleksandram Ernstam fon Volfam, kas ievērojami paplašināja muižas saimniecību. Viņa vienīgā mantiniece (bez Alsviķu muižas viņa mantoja arī Krāgaskalna muižu, Nēķena muižu un Rēzakas muižu) ap 1890. gadu apprecējās ar Ērgļu muižas īpašnieku, Pēterburgas senatoru Rūdolfu fon Tranzē. Pēc 1905. gada revolūcijas īpašnieki vairs Alsviķos nedzīvoja, tomēr līdz Latvijas agrārreformai tā juridiski piederēja Volfiem. Anna 1921. gadā Petrogradā mira.
Pēc agrārreformas muiža iesākumā bija valsts saimniecības statusā līdz 1927. gadā to sadalīja jaunsaimniecībās. Muižas centrā 1939. gadā, pēc 2 gadu remonta, ierīkoja grūti audzināmo meiteņu iestādi. Otrā pasaules kara gadus muižā saimniekoja vācu armija. Pēc kara šeit atradās bērnu nams, vēlāk internātskola. 1966. gada 8. decembrī Alsviķu muižas kompleksā tika atvērta 12. Speciālā profesionāli tehniskā vidusskola, vēlāk - 98. Alsviķu speciālā profesionāli tehniskā vidusskola, ko 1991. gada 21. jūnijā likvidēja, bet vietā nodibināja Arodapmācības un reabilitācijas centru "Alsviķi". Mācību iestādei vairākkārt mainīja nosaukumu (Alsviķu arodskola, Alsviķu Profesionālā skola u.c.) līdz 2005. gada 1. septembrī pievienoja Smiltenes tehnikumam. Skolā mācās audzēkņi ar veselības problēmām – kuriem ir 1., 2. vai 3. grupas invaliditāte.
Muižas kroga ēkā dzimis mūziķis un mūzikas pedagogs Voldemārs Evans (1909 - 1997).
Ehalkivi
Ehalkivi (et) ir vislielākais dižakmens Igaunijā un Baltijā. Tā apkārtmērs ir 49,6 m, garums — 16,5 m, platums — 14,3 m, augstums — 7,6 m, tilpums — 930 m3. Dižakmens atrodas Baltijas jūras Somu līča piekrastē, Letipea ragā (Letipea neem), Viru-Nigulas pagastā, netālu no Kundas pilsētas.
Pēteris Pētersons
Pēteris Pētersons (1923—1998) bija latviešu dramaturgs, teātra režisors, kritiķis un drāmas teorētiķis, tulkotājs, publicists un sabiedrisks darbinieks. Latviešu poētiskā teātra izveidotājs (I. Ziedoņa „Motocikls”, A. Čaka „Spēlē, Spēlmani!” u.c. uzvedumi). Rīgas domes loceklis (1997), Rīgas Latviešu biedrības priekšsēdētājs (1993–1998).
Dzīvesgājums
Dzimis 1923. gada 24. maijā Rīgas Jūrmalā dramaturga Jūlija Pētersona ģimenē. Mācījās Rīgas Franču licejā (līdz 1942) un Nacionālā teātra aktieru kursos (1943). Otrā pasaules kara beigās devās bēgļu gaitās un nokļuva Kurzemes cietoksnī. Pēc kara kā aktieris strādāja Dailes teātrī un studēja romāņu filoloģiju Latvijas Universitātē, vēlāk režiju Teātra institūtā (līdz 1953). Dramaturģijā debitēja 1947. gadā ar lugu „Cilvēks oktobra vējā”, bet atzinību ieguva ar pirmo lugu dzejā „Man trīsdesmit gadu” (1962). Viņš rakstīja arī teātra recenzijas un drāmas teorijai un tehnikai veltītus apcerējumus, kuru lielākā daļa apkopoti krājumos „Darbības māksla” (1978) un „Drāma kā kritērijs” (1987). No 1964. līdz 1971. gadam Pētersons bija Dailes teātra galvenais režisors. No 1972. gada viņš iestudēja izrādes dažādos Latvijas teātros.
Iesaistījās Atmodas kustībā, 1989. gadā bijis iekļauts izolējamo inteliģences pārstāvju sarakstā. Pēc Latvijas Republikas neatkarības atjaunošanas Pēteris Pētersons bija Dziesmu svētku režisors (1990), Rīgas Latviešu biedrības priekšsēdētājs (1993–1998) un Starptautiskā Teātra institūta Latvijas centra vadītājs (1994–1998). Bija Rīgas domes deputāts no LTF saraksta, kandidēja mēra amatam 1994. gadā, atkārtoti ievēlēts no Kristīgās Tautas partijas saraksta 1997. gadā.
1998. gada 9. oktobra naktī Pēteris Pētersons kopā ar dzīvesbiedri Eleonoru cieta autokatastrofā uz Jelgavas-Tukuma autoceļa un mira Dobeles slimnīcā. Viņa meita Kārina Pētersone ir politiķe, bijusi kultūras ministre.
Jiri Losmans
Jiri Losmans (et; Kabalā —  Stokholmā) bija Igaunijas garo distanču skrējējs.
Losmans 1920. gada Olimpiskajās spēlēs Antverpenē ieguva otro vietu maratonā ar rezultātu 2:32:48,6, no Hannesa Kolehmainena atpaliekot 13 sekundes, bet pārspējot trešās vietas ieguvēju Valerio Arri par gandrīz 4 minūtēm. 1924. gada Olimpiskajās spēlēs Parīzē viņš ierindojās 10. vietā.
1944. gadā Losmans devās bēgļu gaitās uz Zviedriju, bēgot no PSRS okupācijas.
Čintara Pūnlāpa
Čintara Pūnlāpa (th,, dzimusi ) ir Taizemes dziedātāja un aktrise. Viņa ir viena no populārākajām mūzikas žanra Mor lam (taizemiešu kantrīmūzikas) dziedātājām. Ir izdoti vairāk nekā 40 mūzikas albumi.
Uzbrukums pasaulei: Kauja Losandželosā
Uzbrukums pasaulei: Kauja Losandželosā (en) ir 2011. gada asa sižeta zinātniskās fantastikas filma, kuras režisors ir Džonatans Lībesmans. Galvenās lomas atveido Ārons Ekharts, Mišela Rodrigesa, Ramona Rodrigesa, Maikls Penja, Ne-Yo un Bridžeta Moinehena. Filmas pirmizrāde notika Vestvudā.
ASV Jūras kājnieku korpusa komanda kļūst par pēdējiem planētas aizsargiem laikā, kad Zemi pārņem citplanētieši.
Kalnradži
Kalnradži ir ciems Talsu novada Lubes pagastā. Izvietojies pagasta austrumu daļā Rojas upes krastā 4,5 km no pagasta centra Anužiem, 26 km no novada centra Talsiem un 149 km no Rīgas.
EUTELSAT 70B
EUTELSAT 70B (sākotnējais nosaukums W5A) ir Francijas uzņēmuma Eutelsat sakaru pavadonis. Orbītā palaists 2012. gada decembrī. Tas nodrošina sakarus un datu pārraides pakalpojumus Vidējiem Austrumiem, Centrālāzijai, Dienvidaustrumāzijai un daļai Āfrikas un Eiropas.
2010. gada jūnijā Eutelsat noslēdza līgumu ar uzņēmumu Astrium par pavadoņa W5A būvi. Tas tika izgatavots uz platformas Eurostar E3000 bāzes. Pavadonis apgādāts ar 48 Ku joslas raidītājiem.
2012. gada 1. martā Eutelsat unificēja savu pavadoņu nosaukumu sistēmu. Kosmiskie aparāti turpmāk tika identificēti pēc to orbitālās pozīcijas. W5A ieguva nosaukumu EUTELSAT 70B.
EUTELSAT 70B tika palaists 20:43:59 UTC ar nesējraķeti Zenit-3SL no peldošās platformas Odyssey Klusajā okeānā.
Ģeostacionāro orbītu 11. decembrī tas sasniedza ar saviem dzinējiem. Sākotnēji EUTELSAT 70B tika novietots ģeostacionārās orbītas punktā 49° austrumu garuma testēšanas un pārbaužu fāzei.
Kleivēni
Kleivēni ir apdzīvota vieta Cēsu novada Inešu pagastā. Atrodas pagasta rietumu daļā 1,4 km no pagasta centra Inešiem, 7 km no Vecpiebalgas un 135,2 km no Rīgas.
Apdzīvotā vieta atrodas nomaļus no valsts autoceļiem.
Kosovas neatkarības deklarācija
No 120 parlamenta locekļiem sēdi par neatkarības deklarācijas pieņemšanu apmeklēja 109 locekļi, kas vienbalsīgi pieņēma deklarāciju. Sēdi boikotēja visi 11 Kosovas serbu minoritātes pārstāvji. Šo pieņemto neatkarības deklarāciju vairākas valstis tā arī nav atzinušas. Starptautiskajai tiesai tika iesniegts lūgums izskatīt, vai vienpusēji pieņemtā neatkarības deklarācija nav tiesību pārkāpums. Tiesa nolēma, ka tas tā nav. 2013. gadā tika pieņemta Briseles vienošanās, kas paredz abu valstu (Kosovas un Serbijas) attiecību normalizēšanos.
Grimšova tēma
Grimšova tēma ir tēma šaha kompozīcijā. Tās būtība — melno tālšāvēja figūra izdara kritisko gājienu un pēc tam tiek aizsegta ar savu figūru.
Tēma nosaukta amerikāņu problēmista V. Grimšova vārdā, kurš 1852. gadā publicēja šāda tipa uzdevumu.
Piemērs
Uzdevuma risinājums
Mega
Mega (pieraksta ar lielo burtu M), viens no metriskās sistēmas mērvienību daudzkārtņiem, kas rāda, ka pamatmērvienība ir reizināta ar vienu miljonu (106 jeb ).
Piemēram: MPa (megapaskāls, jeb miljons paskālu), Mg (megagrams, jeb miljons gramu; šajā gadījumā biežāk lieto mērvienību tonna)
Informācijas tehnoloģijās ar "mega" arī apzīmē miljonu, piemēram MB (megabaits, jeb baitu), lai gan agrāk (dažkārt arī tagad) 1 megabaits bija  (220). Kopš 1999. gada informācijas apjomam 220 izmanto daudzkārtni mebi, lai novērstu neviennozīmību.
Ar mazo burtu m apzīmē daudzkārtni "mili", jeb vienu tūkstošo daļu.
Lazars Nisselovičs
Lazars Josels Nisselovičs, arī Leopolds Nisselovičs (dzimis Bauskā, Kurzemes guberņā, miris 1914. gadā Ženēvā, Šveicē) bija Latvijas ebreju jurists, sabiedriskais darbinieks, Krievijas Impērijas 3. Valsts Domes deputāts no Kurzemes guberņas.
Dzīvesgājums
1907. gadā ievēlēts Krievijas Impērijas 3. Valsts Domē no Kurzemes guberņas kā viens no diviem ebreju tautības deputātiem visā domē. Politiski atbalstīja Kadetu partijas frakciju. 1910. gada 31. maijā ierosināja likumprojektu par Nometinājuma joslas likvidēšanu, kas netika tālāk izskatīts. 1911. tika apstiprināts Nisseloviča ierosinājums par apmācību jidišā ebreju pamatskolās.
Dīlere (filma)
"Dīlere" (fr) ir 2020. gada Francijas kriminālkomēdijas filma, kuras režisors ir Žans Pols Saloms. Filmā galveno lomu atveido Izabella Ipēra.
Lazars Nisselovičs
Dzīvesgājums
Veselības problēmu dēļ nekandidēja uz 4. Valsts Domi.
Dīlere (filma)
Filma stāsta par policijā strādājošu tulci, kas iesaistās narkotiku tirgošanā.
Filmas "Dīlere" pirmizrāde notika. Filma saņēma pozitīvas kritiķu atsauksmes.
Lazars Nisselovičs
Darbi
Sarakstīja darbus par Krievijas industriālās likumdošanas vēsturi un tirdzniecības iestādēm.
TigriSat
TigriSat ir Irākas pirmais pavadonis. Tas tika veidots pēcdiploma Irākas studentu projektā Itālijas universitātē Sapienza Università di Roma. Zemes tālizpētes pavadoņa uzdevums ir atklāt putekļu vētras virs Irākas. Tas orbītā tika palaists 2014. gada 19. jūnijā.